Windows 10 je plný nových funkcií a vylepšení. Oboznámte sa s niektorými novinkami
Pripraviť, nastaviť, použiť Štart
Ponuka Štart je späť a je osobnejšia, usporiadanejšia a zábavnejšia než kedykoľvek predtým.
Vyberte tlačidlo Štart na paneli úloh. Na ľavej strane nájdete najčastejšie používané aplikácie, zoznam Všetky aplikácie a odkazy na ďalšie umiestnenia vo svojom PC, napríklad na Prieskumníka a Nastavenia.
Získanie aplikácií, hudby a ďalšieho obsahu
Obchod je nákupným strediskom, v ktorom nájdete hudbu, videá, hry a aplikácie.
Vyskúšajte si aplikáciu, kým za ňu zaplatíte, alebo si vyberte niektorú z mnohých bezplatných aplikácií. Aplikácie pre Windows 10 budú fungovať vo všetkých vašich zariadeniach so systémom Windows 10.
Ovládnite web s aplikáciou Microsoft Edge
Microsoft Edge je prvým prehliadačom, ktorý vám umožní zaznamenávať si poznámky, písať, kresliť a zvýrazňovať informácie priamo na webových stránkach. Používajte zoznam odkazov
na ukladanie obľúbených článkov na ich neskoršie otvorenie v zobrazení na čítanie .
Všade, kde môžete zadávať údaje na klávesnici, ich môžete písať aj voľnou rukou
Microsoft Edge je jediná aplikácia, v ktorej môžete písať voľnou rukou.
Perom pre tablet, prstom alebo myšou môžete písať všade tam, kde ste mohli doteraz zadávať údaje na klávesnici. Alebo si v aplikácii OneNote len tak niečo kreslite. Nikomu to nepovieme.
Prihláste sa a privítajte deň s funkciou Windows Hello
Ak je k dispozícii vo vašom zariadení,
Windows Hello mení spôsob, akým sa prihlasujete, a namiesto hesla používa vašu tvár alebo odtlačok prsta. Nastavíte ju po výbere položiek Nastavenie > Kontá > Možnosti prihlásenia.
Všetky vaše fotografie na jednom mieste
Už žiadne nekonečné hľadanie. Aplikácia
Fotografie
zhromažďuje všetky vaše fotografie a videá na jednom mieste. Z vášho telefónu, PC aj služby OneDrive. Vaše spomienky potom roztriedi do albumov, ktoré si môžete vychutnať a zdieľať.